paragraph_text: mini|desno|250px|Šestar Šestar je dio geometrijskog pribora, a služi za crtanje kružnica. Sastoji se od dva kratka, obično plastična ili metalna štapa povezana zglobom tako da se mogu odmicati i približavati jedan drugome. Na kraju jednog štapa je kratka igla, a postavlja se u središte kružnice. Na kraju drugog štapa nalazi se pisaljka. Zadržavajući isti razmak između štapova, korisnik šestara štapom s iglom učvršćuje šestar, a štapom s pisaljkom opisuje kružnicu.